गुरुवार को हरारे स्पोर्ट्स क्लब में टॉस जीतकर पहले बल्लेबाजी करते हुए वेस्टइंडीज की टीम 50 ओवरों में सिर्फ आठ विकेट पर 197 रन ही बना सकी. वेस्टइंडीज की तरफ से सबसे ज्यादा 43 रन शाई होप ने बनाए. लेकिन इसके लिए उन्होंने 94 गेंदों का सामना किया. अफगानिस्तान के स्पिनरों ने शानदार प्रदर्शन किया और वेस्टइंडीज को 200 रन भी नहीं बनाने दिए. मैन ऑफ द मैच मुजीब उर रहमान ने 33 रन देकर सबसे ज्यादा तीन विकेट चटकाए. मोहम्मद नबी ने दो और कप्तान राशिद खान एवं शरफुद्दीन अशरफ ने एक-एक विकेट लिया.